CELEX: 62018CN0188
Language: el
Date: 2018-03-12 00:00:00
Title: Υπόθεση C-188/18: Προσφυγή της 12ης Μαρτίου 2018 — Ευρωπαϊκή Επιτροπή κατά Δημοκρατίας της Σλοβενίας

30.4.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 152/22
            
         Προσφυγή της 12ης Μαρτίου 2018 — Ευρωπαϊκή Επιτροπή κατά Δημοκρατίας της Σλοβενίας
   (Υπόθεση C-188/18)
   (2018/C 152/27)
   Γλώσσα διαδικασίας: η σλοβενική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: P. Ondrůšek, G. von Rintelen, M. Žebre)
   
      Καθής: Δημοκρατία της Σλοβενίας
   
      Αιτήματα
   
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Δημοκρατία της Σλοβενίας, μη θεσπίζοντας έως τις 18 Απριλίου 2016 τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθεί προς την οδηγία 2014/23/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, σχετικά με την ανάθεση συμβάσεων παραχώρησης (ΕΕ L 94, 28.3.2014, σ. 1), ή, εν πάση περιπτώσει, μη κοινοποιώντας τις εν λόγω διατάξεις στην Επιτροπή, παρέβη τις υποχρεώσεις που υπέχει από το άρθρο 51 της εν λόγω οδηγίας·
            
         
               —
            
            
               να υποχρεώσει τη Δημοκρατία της Σλοβενίας, σύμφωνα με το άρθρο 260, παράγραφος 3, ΣΛΕΕ, σε καταβολή χρηματικής ποινής ύψους 8 992,32 ευρώ ημερησίως, από την ημερομηνία εκδόσεως αποφάσεως στην παρούσα υπόθεση·
            
         
               —
            
            
               να καταδικάσει τη Δημοκρατία της Σλοβενίας στα δικαστικά έξοδα.
            
         
      Ισχυρισμοί και κύρια επιχειρήματα
   
   Κατά το άρθρο 51 της οδηγίας 2014/23/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, σχετικά με την ανάθεση συμβάσεων παραχώρησης, η Δημοκρατία της Σλοβενίας όφειλε να είχε θεσπίσει και κοινοποιήσει τις αναγκαίες νομοθετικές, κανονιστικές και διοικητικές διατάξεις για να συμμορφωθεί με την εν λόγω οδηγία μέχρι τις 18 Απριλίου 2016. Δεδομένου ότι, έως την εκπνοή της προθεσμίας αυτής, η Δημοκρατία της Σλοβενίας δεν είχε κοινοποιήσει στην Επιτροπή τη μεταφορά στην εσωτερική της έννομη τάξη όλων των διατάξεων της ως άνω οδηγίας, η Επιτροπή αποφάσισε να παραπέμψει την υπόθεση στο Δικαστήριο.
   Με την προσφυγή της η Επιτροπή ζητεί από το Δικαστήριο να καταδικάσει τη Δημοκρατία της Σλοβενίας στην καταβολή χρηματικής ποινής ύψους 8 992,32 ευρώ ημερησίως. Για τον υπολογισμό του ποσού αυτού η Επιτροπή έλαβε υπόψη τη σοβαρότητα και τη διάρκεια της παραβάσεως του δικαίου της Ένωσης, καθώς και το αποτρεπτικό αποτέλεσμα σε συνάρτηση με την ικανότητα πληρωμής του εν λόγω κράτους μέλους, ήτοι της Δημοκρατίας της Σλοβενίας.
   Η προθεσμία για τη μεταφορά της οδηγίας στο εσωτερικό δίκαιο έληξε στις 18.4.2016.